Lincoln (England)

Lincoln er en katedralby og et administrativt distrikt i grevskapet Lincolnshire innenfor Øst-Midlands av England. Byen er det administrative senteret i grevskapet. Lincoln er beliggende i en åpning Lincolnklippen 227 km nord for London på rundt 20 moh ved elven Witham og strekker seg 75 moh i høyden rundt katedralen.

Byen og distriktet hadde i henhold til 2011 en befolkning på 119 541 innbyggere,2011 «Census Population Estimates Lincoln» (PDF) inkludert hele det urbane området Lincoln (som også omfatter North Hykeham og Waddington) utgjorde befolkningen 130 200 innbyggere.ONS: Mid 2012 Population Estimates: cited in James Wilkinson : City of Lincoln Council Lincoln Drivers Report Winter 2013 

De eldste spor etter bosetning i området Lincoln er fra det første århundret f.Kr., men det var først under den romerske okkupasjonen at Lincoln utviklet seg til en by, Lindum Colonia, for deretter få en tilbakegang da romerne trakk seg ut i år 410. Byen vokste på nytt fram mot år 1000 – til tross for mange angrep fra norrøne vikinger. Byens fremste landemerke er Lincolnkatedralen som ble påbegynt i år 1072 og sto ferdig bare 20 år senere i 1092. Katedralen har i dag 250 000 turister i året og er et utmerket eksempel på engelsk gotisk arkitektur. Et annet landemerke er Lincoln Castle, en normannisk festning fra siste halvdel av 1000-tallet. Byen har to universiteter: Universitetet i Lincoln og Bishop Grosseteste University (BGU).

 Vennskapsbyer 
Lincoln har følgende vennskapsbyer:

  Neustadt an der Weinstraße, Tyskland (siden 1969)Fenn, Kate: «Lincoln's Twin Towns». City of Lincoln Council, City Hall, Beaumont Fee, Lincoln.
  Port Lincoln, Australia (siden februar 1991)
  Radomsko, Polen (siden 2007)
  Tangshan, Kina (siden 1988)
  Nanchang, Kina (siden 2014)Norton, Emily: «Lincoln Twinning agreed with Chinese city». The Lincolnite, Stonebow Media Ltd, Sparkhouse Studios, Lincoln, LN6 7DQ.

 Referanser 

 Litteratur 
 Boyes, John; Russell, Ronald (1977): The Canals of Eastern England. David and Charles. ISBN 978-0-7153-7415-3.
 Francis Hill (1948): Medieval Lincoln, Cambridge: University Press
 Wedgwood, C. V. (1970): The King's War: 1641–1647, London: Fontana

 Eksterne lenker 


 Offisielt nettsted
 University of Lincoln
 Bishop Grosseteste University
 «Lincoln» i Domesday Book

Kategori:Byer i Lincolnshire
Kategori:Lincolnshire
Kategori:Distrikter i Øst-Midlands
Kategori:Bosetninger etablert på 0-tallet f.Kr.